
REFERAT
cu privire la aprobarea stemei municipiului Timişoara
Potrivit  art.10 din Legea nr. 102 din 21 septembrie 1992  privind stema ţării şi sigiliul statului, publicată în MONITORUL OFICIAL  nr. 236 din 24 septembrie 1992: „Autorităţile publice îşi pot elabora însemne heraldice şi sigilii proprii, în condiţiile legii. Stemele judeţelor, municipiilor, oraşelor şi comunelor se aprobă de Guvern, la propunerea consiliilor judeţene sau, după caz, a consiliilor locale, cu avizul Comisiei Naţionale de Heraldica şi Genealogie.” 

Modelul de stemă al municipiului Timişoara aprobat prin HCL 102 din 19.09.1995 nu a beneficiat de aprobarea Guvernului României, motiv pentru care s-a impus revizuirea sa şi fundamentarea noilor însemne heraldice. În acest scop, Municipiul Timişoara a încheiat un contract - SC2009–10362 / 18.05.2009 - cu  P.F.’FABRIK ART’ SANDU ADRIAN, având ca obiect realizarea grafică a stemei actualizate a Municipiului Timişoara şi descrierea ştiinţifică a însemnelor heraldice ale acesteia, în forma în care aceste lucrări sunt cerute de Comisia Judeţeană de Analiză a Stemelor. Stema realizată astfel este în conformitate cu realitaţile istorice contemporane pe care se fundamentează şi cu exigenţele heraldice specifice.

După aprobarea în plenul Consiliului Local, stema actualizată şi documentaţia grafică şi heraldică aferentă vor fi trimise spre avizare Comisiilor Judeţene şi Naţionale de Heraldică şi apoi publicate în Monitorul Oficial al României. 
Prin urmare, solicităm aprobarea stemei actualizate a Municipiului Timişoara.
Anexăm la prezenta solicitare:

· Stema municipiului Timişoara, executată color;
· Descrierea heraldică a stemei.

